L 237/8 Den Europæiske Unions Tidende 5.9.2013 KOMMISSIONENS GENNEMFØRELSESFORORDNING (EU) Nr. 855/2013 af 4. september 2013 om forbud mod fiskeri efter almindelig tun i Atlanterhavet øst for 45" V og i Middelhavet med faststående tunfiskenet, der er registreret i Italien EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeri- politik (1), særlig artikel 36, stk. 2, og ud fra følgende betragtninger: (1) — Ved Rådets forordning (EU) nr. 40/2013 af 21. januar 2013 om fastsættelse for 2013 af fiskerimuligheder i EU- farvande og for EU-fartøjer i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (?), fastsættes det, hvor meget almindelig tun der må fanges af EU-fiskerfartøjer og faststående tunfiskenet i 2013 i Atlanterhavet øst for 45% V og i Middelhavet. (2) — Ved Rådets forordning (EF) nr. 302/2009 af 6. april 2009 om en flerårig genopretningsplan for almindelig tun i det østlige Atlanterhav og Middelhavet, om ændring af forordning (EF) nr. 43/2009 og om ophæ- velse af forordning (EF) nr. 1559/2007 (?) pålægges det medlemsstaterne at underrette Kommissionen om de individuelle kvoter, der er tildelt deres fartøjer på over 24 meter. For fangstfartøjer på under 24 m og faststå- ende tunfiskenet skal medlemsstaterne som minimum underrette Kommissionen om, hvilke kvoter der er tildelt producentorganisationer eller grupper af fartøjer, der fisker med tilsvarende redskaber. (3) — Et af formålene med den fælles fiskeripolitik er at sikre, at fiskerierhvervet forbliver levedygtigt på langt sigt gennem bæredygtig udnyttelse af de levende akvatiske ressourcer efter forsigtighedsprincippet. (49 — Hvis Kommissionen på grundlag af oplysninger, der skal meddeles af medlemsstaterne, eller på grundlag af andre foreliggende oplysninger skønner, at de fiskerimuligheder, der er til rådighed for EU, en medlemsstat eller en gruppe af medlemsstater, anses for at være opbrugt, meddeler Kommissionen den eller de pågældende medlemsstater dette og forbyder fiskeri i det pågældende område, med det pågældende redskab, efter den pågældende bestand eller gruppe af bestande eller for den flåde, der udøver sådant specifikt fiskeri, jf. artikel 36, stk. 2, i forordning (EF) nr. 1224/2009. ()) EUT L 343 af 22.12.2009, s. 1. (?) EUT L 23 af 25.1.2013, s. 1. () EUT L 96 af 15.4.2009, s. 1. (5) — Ifølge de oplysninger, Kommissionen råder over, er de fiskerimuligheder for almindelig tun i Atlanterhavet øst for 45” V og i Middelhavet, der er tildelt faststående tunfiskenet, der er registreret i Italien, opbrugt. (6) — Den 1. juli 2013 meddelte Italien Kommissionen, at Italien havde pålagt et fiskeristop for de tre faststående tunfiskenet, der har været anvendt til fiskeri efter almin- delig tun i 2013, med virkning fra den 14. juni 2013 kl. 17.00. Italien meddelte desuden Kommissionen, at to af disse faststående tunfiskenet efter den nævnte dato havde været anvendt i et videnskabelige program under Den Internationale Kommission for Bevarelse af Tunfiske- bestanden i Atlanterhavet (ICCAT) som defineret i rund- skrivelse fra ICCAT nr. 2779/2013 af 28. maj 2013. (7) — Den 3. juli meddelte Italien Kommissionen, at alt fiskeri i videnskabeligt øjemed med italienske faststående tunfi- skenet som defineret i rundskrivelse fra ICCAT nr. 2779/2013 af 28. maj 2013 var blevet indstillet den 2. juli 2013. (8) — Uanset ovennævnte foranstaltninger gennemført af Italien skal Kommissionen bekræfte forbuddet mod fiskeri efter almindelig tun i Atlanterhavet øst for 45% V og i Middel- havet med faststående tunfiskenet, der er registreret i Italien, med virkning fra den 14. juni 2013 kl. 17.00 undtagen fiskeri efter almindelig tun med to faststående fiskenet, der anvendes i videnskabeligt øjemed, som defi- neret i rundskrivelse fra ICCAT nr. 2779/2013 af 28. maj 2013. Derudover skal Kommissionen bekræfte, at alle aktiviteter med faststående tunfiskenet er endeligt indstillet fra den 3. juli 2013 kl. 00.00 — VEDTAGET DENNE FORORDNING: Artikel 1 1. Fra den 14. juni 2013 kl. 17.00 er det forbudt at fiske efter almindelig tun i Atlanterhavet øst for 45" V og i Middel- havet med faststående tunfiskenet, der er registreret i Italien. Almindelig tun, som fanges i disse faststående tunfiskenet fra denne dato, må ikke anbringes i bur med henblik på opfedning eller opdræt, omlades, overføres, høstes eller landes. 2. Bestemmelserne i stk. 1 gælder undtagelsesvis ikke for almindelig tun, der i overensstemmelse med rundskrivelse fra ICCAT nr. 2779/2013 af 28. maj 2013 fanges i videnskabeligt øjemed i to faststående italienske tunfiskenet; disse fisk må landes til besætningens eget forbrug eller gives til velgørenhed og skal ledsages af en kopi af logbogen som defineret i rund- skrivelse fra ICCAT nr. 2779/2013 af 28. maj 2013.